
MINISTRSTVO ZA ZUNANJE ZADEVE

ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog sklepa Sveta o podpisu Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Kraljevino Tajsko na drugi strani v imenu Evropske unije in o njegovi začasni uporabi
Naslov dokumenta v delovnem jeziku EU: Proposal for a Council Decision on the signing, on behalf of the European Union, and provisional application of the Framework Agreement on Comprehensive Partnership and Cooperation between the European Union and its Member States, of the one part, and the Kingdom of Thailand, of the other part
Datum dokumenta: 24.08.2022
Številka dokumenta: 11898/22 
Medinstitucionalna oznaka: 2022/0253(NLE)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Drugo - . 
Faza sprejemanja:  Usklajeno znotraj delovne skupine COASI  
4. Pristojni organ EU: 

Svet  EU v sestavi: FAC - Svet EU za zunanje odnose 

Delovno telo Sveta EU: C.17 - Delovna skupina za Azijo in Oceanijo
5. Organ, pristojen za dokončen sprejem stališča RS:
  Državni zbor
6. Pravna podlaga za obravnavo v Državnem zboru: 
 Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije in tretjim odstavkom 88. člena Zakona o zunanjih zadevah (ZZZ-1). 
Pri delu v Državnem zboru bodo sodelovali:  Tanja Fajon Samuel Žbogar
7. Roki:

Predviden čas pričetka obravnave zadeve EU v institucijah EU: 07.09.2022
Predviden čas sprejema zadeve EU v institucijah EU: 13.10.2022
Rok za odziv organa: 3.10.2022
Rok za obravnavo na seji Vlade in njenih odborih: 20.10.2022
Rok za obravnavo predloga stališča RS v DZ: 4.11.2022

Predlog z obrazložitvijo za skrajšanje oziroma podaljšanje rokov: 
Predlagamo obravnavo v najkrajšem možnem času zaradi pravočasnega odziva RS. Odbor Stalnih predstavnikov bo o podpisu odločal 5.10., Svet pa predvidoma 13.10. S strani držav članic bo sporazum podpisan predvidoma ob robu enega izmed jesenskih zasedanj Odbora Stalnih predstavnikov.
8. Organ, odgovoren za pripravo predloga stališča RS:

Organ: Ministrstvo za zunanje zadeve
Kontaktne osebe organa: Jasna Lhotka, Leon Marc
9. Delovna skupina Vlade, organizirana za posamezno področje zadev EU: 
DS02 - Zunanji odnosi 

vodilni organ: MZZ - Ministrstvo za zunanje zadeve

vodja delovne skupine: Mateja Norčič-Štamcar
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za delo, družino, socialne zadeve in enake možnosti, Ministrstvo za finance, Ministrstvo za gospodarski razvoj in tehnologijo, Ministrstvo za izobraževanje, znanost in šport, Ministrstvo za javno upravo, Ministrstvo za kulturo, Ministrstvo za kmetijstvo, gozdarstvo in prehrano, Ministrstvo za notranje zadeve, Ministrstvo za obrambo, Ministrstvo za okolje in prostor, Ministrstvo za pravosodje, Ministrstvo za zdravje, Ministrstvo za infrastrukturo, Ministrstvo za zunanje zadeve
Kontaktna oseba organa: Luka Škoda, Petra Grilc, Vita Povsnar, Veronika Sorko
11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za državno ureditev in javne zadeve
	Tanja Fajon

MINISTRICA


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi predlog sklepa Sveta o podpisu Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Kraljevino Tajsko na drugi strani v imenu Evropske unije in o njegovi začasni uporabi - 11898/22 , ki se glasi:

1. Republika Slovenija podpira predlog sklepa Sveta o podpisu Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Kraljevino Tajsko na drugi strani v imenu Evropske unije in o njegovi začasni uporabi. 

2. Za podpis Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Kraljevino Tajsko na drugi strani v imenu Evropske unije in o njegovi začasni uporabi se pooblasti stalnega predstavnika Republike Slovenije pri Evropski uniji veleposlanika Iztoka Jarca. Okvirni sporazum bo predvidoma podpisan ob robu enega izmed jesenskih zasedanj Odbora Stalnih predstavnikov.

3. Vlada Republike Slovenije na podlagi prvega odstavka 4. člena Zakona o sodelovanju med državnim zborom in vlado v zadevah Evropske unije (Uradni list, št. 34/04) pošilja v odločanje predlog stališča Državnemu zboru Republike Slovenije.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Sporazum o partnerstvu in sodelovanju je prvi dvostranski sporazum med EU in Tajsko ter presega veljavni pravni okvir Sporazuma o sodelovanju med Evropsko gospodarsko skupnostjo in državami članicami Združenja držav jugovzhodne Azije iz leta 1980.

Sporazum o partnerstvu in sodelovanju vsebuje pravno zavezujoče zaveze, ki so osrednji del zunanje politike EU, vključno z določbami o človekovih pravicah, neširjenju orožja, boju proti terorizmu, Mednarodnem kazenskem sodišču ter migracijah in obdavčevanju.

Sporazum o partnerstvu in sodelovanju znatno razširja možnosti za medsebojno sodelovanje na več področjih, vključno s pravosodjem in notranjimi zadevami ter dialogom na gospodarskem in trgovinskem področju. Sporazum krepi sodelovanje na veliko področjih politik, kot so človekove pravice, neširjenje orožja za množično uničevanje, boj proti terorizmu, boj proti korupciji in organiziranemu kriminalu, trgovina, migracije, okolje, energija, podnebne spremembe, promet, znanost in tehnologija, zaposlovanje in socialne zadeve, izobraževanje, kmetijstvo, kultura itd. Prav tako vsebuje določbe za zaščito finančnih interesov EU. 

S političnega vidika je Sporazum o partnerstvu in sodelovanju s Tajsko pomemben korak h krepitvi vloge EU v jugovzhodni Aziji na podlagi skupnih vrednot, kot so demokracija in človekove pravice. Utira pot krepitvi političnega, regionalnega in globalnega sodelovanja med podobno mislečimi partnerji. Izvajanje Sporazuma o partnerstvu in sodelovanju bo vključevalo praktične koristi za obe strani, ki bodo podlaga za spodbujanje širših političnih interesov EU.

Na podlagi Sporazuma se ustanovi skupni odbor, ki bo spremljal razvoj dvostranskih odnosov med pogodbenicama. Sporazum vključuje klavzulo o neizvajanju, ki določa možnost začasne prekinitve njegove uporabe zaradi kršitve bistvenih elementov. 

Člen 218(5) PDEU določa, da se za podpis sporazuma sprejme sklep. 

Materialna pravna podlaga za sklep po členu 218(6) PDEU je odvisna predvsem od cilja in vsebine Sporazuma. Če se v skladu z ustaljeno sodno prakso izkaže, da ima ukrep EU dva cilja ali da ima dva dela, pri čemer je eden glaven ali prevladujoč cilj ali del, drugi pa zgolj postranski, mora v skladu s sodno prakso ukrep temeljiti na samo eni pravni podlagi, in sicer tisti, ki se zahteva za glavni ali prevladujoči cilj oziroma del. Če pa se po drugi strani ugotovi, da ima ukrep hkrati več ciljev ali več neločljivo povezanih sestavnih delov, ne da bi bil kateri od njih v primerjavi z drugimi postranski, tako da se lahko uporabijo različne določbe Pogodbe, mora ukrep izjemoma temeljiti na različnih ustreznih pravnih podlagah (glej v tem smislu sodbe z dne 10. januarja 2006, Komisija/Parlament in Svet, C-178/03, EU:C:2006:4, točki 42 in 43; z dne 11. junija 2014, Komisija/Svet, C-377/12, EU:C:2014:1903, točka 34; z dne 14. junija 2016, Parlament/Svet, C-263/14, EU:C:2016:435, točka 44, in z dne 4. septembra 2018, Komisija/Svet (Kazahstan), C-244/17, ECLI:EU:C:2018:662, točka 40).

Glavni cilj ali sestavni del Sporazuma spada na področje razvojnega sodelovanja.  

Pravna podlaga predlaganega sklepa bi zato moral biti člen 209 PDEU v povezavi s členom 218(5) PDEU. 

Analiza področja uporabe Sporazuma o partnerstvu in sodelovanju kaže, da sta Pogodbi EU podelili pristojnost za ukrepanje na vseh področjih, ki spadajo v njegov okvir. Na podlagi te pravne analize je bil novi osnutek sporazuma najprej izpogajan kot sporazum, „ki zadeva le EU“. Poleg tega sta visoki predstavnik in Komisija menila, da krajši in bolj predvidljiv postopek za ratifikacijo Sporazuma o partnerstvu in sodelovanju v obliki sporazuma, „ki zadeva le EU“, ustreza interesu Unije, da lahko začne hitro izvajati Sporazum. 

Vendar so države članice v Svetu na seji Coreper dne 20. julija 2022 Komisijo in visokega predstavnika soglasno pozvale, naj se Sporazum preoblikuje v mešani sporazum z začasno uporabo. Da bi se izognili zamudi pri podpisu in sklenitvi s strani Evropske unije v Svetu, sta se Komisija in visoki predstavnik odločila za pogajanja o prilagoditvi Sporazuma pred predložitvijo predloga Komisije za podpis in začasno uporabo Sporazuma. 

V priloženem osnutku se zato predlaga podpis Sporazuma v obliki mešanega sporazuma.

Člen 216 PDEU določa, da lahko Unija sklene sporazum z eno ali več tretjimi državami, kadar je tako določeno v Pogodbah ali kadar je v okviru politik Unije sklenitev sporazuma potrebna bodisi za doseganje enega od ciljev iz Pogodb, bodisi kadar je tako določeno v pravno zavezujočem aktu Unije, bodisi kadar sporazum lahko vpliva na skupna pravila ali spremeni njihovo področje uporabe.

Sklenitev sporazumov, kakršen je Sporazum o partnerstvu in sodelovanju, je določena v Pogodbah, in sicer v členu 209 PDEU. Poleg tega je sklenitev Sporazuma o partnerstvu in sodelovanju potrebna za namen doseganja ciljev iz Pogodb v okviru politik Unije.

Sporazum je treba podpisati, preden se sklene v imenu Unije.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

Ni vpliva.
Vpliv na gospodarstvo

Ni vpliva.
Vpliv na javno upravo

Ni vpliva.
Vpliv na okolje

Ni vpliva.
Drugo

Ni drugih vplivov.
C)

Predstavniki RS, ki bodo zastopali stališče RS v institucijah EU: 
Tanja Fajon, Iztok Jarc

